

Mgr. Dominika Bednárová

Vás pozýva na jednodňový odborný seminár

Seminár je určený psychológom, lekárom, pracovníkom pomáhajúcich profesií ako aj študentom vyšších ročníkov príslušných odborov. Semináru bolo SKP pridelených 8 kreditov.

**Termíny konania ako aj účastnícky poplatok** uvedený vyššie v prehľade aktuálnej ponuky

Účastnícky poplatok zahŕňa lektorné, prenájom priestoru, organizačné a komunikačné náklady, edukačné materiály, pitný režim a malé občerstvenie/

Číslo účtu: IBAN: SK31 0900 0000 0052 0122 1507

**Spôsob prihlasovania:** cez formulár na webovej stránke [www.dominikabednarova.sk](http://www.dominikabednarova.sk), alebo Emailom na adrese: [psycholog.bednarova@gmail.com](mailto:psycholog.bednarova@gmail.com). Cca do troch dní Vás budeme spätne kontaktovať potvrdzujúcim emailom. Do prihlášky prosíme uviesť meno, priezvisko, adresu, ID v komore, pracovné zameranie a tel. kontakt. Registrácia je definitívna až po uhradení účastníckeho poplatku. Ten sa z organizačných dôvodov nevracia. Možné je za seba poslať náhradníka. V prípade otázok možné kontaktovať aj na telefónnom čísle: +421 911 805 195. Tešíme sa na Vás!

**Seminár odborne povedie** Mgr. Dominika Bednárová – klinická psychologička, poradenská psychologička a certifikovaná psychodynamická psychoterapeutka. Lektorka a garantka vzdelávania.

**Obsahová náplň:**

* Obranné mechanizmy, jadrové témy a vnútorné konflikty typické pre tieto osobnostné usporiadania
* Vývinová etiológia
* Spoločné znaky a prieniky jednotlivých dynamík ako aj diferenciálne diagnostické ukazovatele a úvahy
* Východiská pre psychoterapeutickú intervenciu
* Vytváranie vzťahu a úskalia na ktoré si je dobré dať pri vzájomnej spolupráci pozor

Hraničná, narcistická, či histriónska osobnostná psychodynamika býva v rôznej miere, ale často významne asociovaná s ťažkosťami, s ktorými naši klienti/pacienti prichádzajú do odbornej starostlivosti.

Rozumieť obrazu, vnútornej dynamike, špecifikám týchto osobnostných usporiadaní významne ovplyvňuje kvalitu našej diagnostickej úvahy, ako aj následnej odbornej intervencie a spolupráce.

Cieľom odborného seminára je detailnejšie priblížiť pohľad na psychodynamiku týchto osobnostných štruktúr (a porúch). Vytvoriť priestor pre diskusiu, otázky a podnety z praxe.

**HRANIČNÁ, NARCISTICKÁ, HISTRIÓNSKA osobnostná psychodynamika.**



O lektorke:

**Mgr. Dominika Bednárová**

Vzdelaním klinická a poradenská psychologička, certifikovaná psychoterapeutka.

Po absolvovaní VŠ štúdia na FIF UK pracovala 5 rokov v poradenskej oblasti, v Centre špeciálno-pedagogického poradenstva. Klinickú a psychoterapeutickú prax získala v ambulancii klinickej psychológie a následne v Psychiatrickej nemocnici vo Veľkom Záluží, kde posledné dva roky zastávala funkciu vedúcej psychologičky. Špecializačné štúdium v poradenskej psychológii absolvovala na Slovenskej zdravotníckej univerzite v Bratislave, atestáciu z klinickej psychológie získala na Katedre psychológie Univerzity Komenského v Bratislave. Psychoterapeutické vzdelanie absolvovala v Slovenskom Inštitúte pre psychodynamickú psychoterapiu.

Aktuálne pôsobí v privátnej praxi v Trnave a Piešťanoch, kde sa venuje hlavne psychoterapii a organizovaniu vzdelávania pre kolegov. Osobitne sa zaujíma o problematiku osobnosti a jej porozumeniu v psychodynamických súvislostiach. Venuje sa aj téme úzkosti, prepojeniu tela a duše (psychosomatike) a dopadu rôznych typov traumatizácie na prežívanie a fungovanie človeka.

Viac informácií a kompletný odborný profil na [www.dominikabednarova.sk](http://www.dominikabednarova.sk)